ang mga masalapi ay nagsisipagpagawa sa kanikanilang mananahi ng mga kasuutang ikatatampok nila'ikauungos sa gayak ng iba: mga sutlang kayong pulangpula na animo'dugo, mayroon namang dilaw na nakikipangagaw sa kulay ng apoy, at may lungtian pang nagbabalita wari ng pananagana sa lahat ng bagay ng taong sa kanya'nagpapakahibang. ang mga maralita naman, sa kabilang dako, ay nagtatamad sa paggawa, ilang araw na di sisipot sa pinapasukan, nagsasangla ng isang tumbagang singsing ng isang hilakong hikaw, na tanging hiyas ng kanilang karukhaan, nangungutang ng salaping patubuan at. bumibili ng isang murang balatkayo, isang nakangising maskara, upang sa likod ng mga ito'sandaling limutin ang kanilang kahinubong pagkasahol sa buhay, at sandali ring makilahok sa mga halakhaka'panunukso sa kakilala'hindi man. ang mga dalaga ay karaniwang magsuot ng gayak columbinang kaakitakit sa bawa'makakita, at ang mga binata nama'nagdadami'pierrot na lubhang katawatawa.